নুরুল উদ্দীন
নূরলদীন বা নুরুল উদ্দীন (মৃত্যু- ১৫ ফেব্রুয়ারি ১৭৮৩) হলেন কৃষক বিদ্রোহের নেতা। তিনি ইংরেজ বেনিয়াদের নিষ্ঠুর শাসন ও তাদের সহযোগী দেবী সিংহ ও অন্যান্য জমিদারদের বিরুদ্ধে ব্যাপক আন্দোলন গড়ে তোলে পরিচিতি পান। তার নেতৃত্বে সমস্ত ভারতীয় উপমহাদেশে ব্রিটিশবিরোধী কৃষক বিদ্রোহ ছড়িয়ে পড়ে। রংপুরের কৃষক বিদ্রোহে প্রাণ হারানোদের একজন ছিলেন নুরুলদীন। তিনি কৃষকদের নবাব নূরলদীন নামেও পরিচিত। তার আসল নাম ছিল নূরুউদ্দীন মোহাম্মদ বাকের জং। ইংরেজ শাসন উৎখাতে ১৭৬০ থেকে ১৭৮৩ সাল পর্যন্ত একাধিক যুদ্ধে তিনি অংশগ্রহণ করেন। তাকে নিয়ে সাব্যসাচি লেখক সৈয়দ শামসুল হক রচিত কাব্যনাটক নূরলদীনের সারাজীবন বেশ আলোচিত।